# Ewan McGregor

Ewan Gordon McGregor OBE (Crieff, 31 de març de 1971) és un actor escocès. Va guanyar reconeixement internacional gràcies a la seva actuació com a Mark Renton en la pel·lícula Trainspotting, a la seva aparició com a Obi-Wan Kenobi a la trilogia i preqüela de Star Wars (1999–2005) i a la seva actuació a la pel·lícula musical Moulin Rouge! en el paper de Christian. També ha aparegut en algunes produccions de teatre, com per exemple en el musical Guys and Dolls (2005–2007) i Otel·lo (2007–2008).
McGregor ha estat nominat a diversos premis, entre ells quatre Globus d'Or, en la categoria de Millor actor - Musical o comèdia per les pel·lícules de Moulin Rouge! i Salmon Fishing in the Yemen i en la categoria de Millor actor en una minisèrie o pel·lícula per a televisió per les minisèries Fargo (per la qual va guanyar el premi) i Halston. També ha estat nominat a tres Premis Primetime Emmy i a quatre Premis Screen Actors Guild. L'any 1997, la revista Empire el va col·locar en 36na posició en la llista de "Les 100 estrelles de cinema de tots els temps". El 2004, una enquesta duta a terme per la BBC, va nombrar McGregor la quarta persona més influent de la cultura britànica.
McGregor ha estat molt actiu en activitats d'organitzacions benèfiques. Des del 2004, McGregor ha sigut ambaixador d'UNICEF. El 2013 va ser nomenat Ordre de l'Imperi Britànic (OBE) pels seus serveis al drama i a les organitzacions benèfiques. L'any 2016, va rebre el Premi BAFTA Britannia Humanitarian Award. El 2016 va aconseguir la nacionalitat estatunidenca.

## Biografia

Ewan McGregor va néixer a Perth, Escòcia. La seva mare, Carol Diane, i el seu pare James McGregor, treballaven tots dos com a professors. Té un germà més gran que es diu Colin (nascut l'any 1969) i és un pilot de la Royal Air Force (RAF) Es seu oncle és l'actor i director escocès Denis Lawson.
Va estudiar a l'Acadèmia Morrison (Crieff, Perthshire) Als 16 anys va decidir deixar l'escola i marxar i va unir-se al Perth Repertory Theatre. Va estudiar un curs de drama al College of Technologu de Kirkcaldy. Als 18 anys, va ser acceptat a la Guildhall School of Music and Drama.

## Carrera
### Pel·lícules i televisió

El 1993, sis mesos abans de la seva graduació de la Guildhall School of Music and Drama, McGregor va fer de protagonista a la sèrie de quatre parts del Channel 4 Lipstick on Your Collar. Poc després i aquell mateix any, va aparèixer a l'adaptació de la BBC de Scarlet and Black, juntament amb Rachel Weisz. El 1994, va fer el seu debut en una pel·lícula, a la de Being Human de Bill Forsyth. Pel seu paper al thriller Shallow Grave el 1994, va guanyar un Premi Empire. Aquesta pel·lícula seria la seva primer col·laboració amb el director Danny Boyle. El 1996, va tenir un paper important a la comèdia Brassed Off, escrita i dirigida per Mark Herman. El seu primer gran paper internacional va ser en la pel·lícula de Boyle Trainspotting, en la qual va interpretar a en Mark Renton, un addicte a la heroïna, la pel·lícula està basada en la novel·la del mateix nom escrita per Irvine Welsh.
L'any 1998, McGregor va participar en la pel·lícula britànica Little Voice. Va ser escollit per interpretar la versió jove de Obi-Wan Kenobi a la trilogia i preqüela de Star Wars, la qual va estar estrenada entre el 199 i el 2004. Sir Alec Guinness va ser qui originalment va donar vida al personatge de Kenobi durant la primer trilogia de Star Wars. El tiet de McGregor, Denis Lawson, va aparèixer en el paper de Wedge Antilles en la trilogia original. Tor i que la preqüela va estar rebuda amb crítiques, l'actuació de McGregor va estar ben rebuda. McGregor va destacar que fer les preqüeles va ser difícil ja que, en general, sempre actuava en pantalles verdes i perquè els diàlegs "no eren exactament de Shakespeare". També va dir que les reaccions negatives a les preqüeles van ser difícils per a ell.
McGregor, el 2001, va protagonitzar Moulin Rouge!. En aquesta va interpretar al jove poeta Christian, el qual s'enamora de la Satine (Nicole Kidman). Per aquest paper, va rebre bones crítiques i també va rebre la seva primera nominació als Globus d'Or, en la categoria de Millor actor - Musical o Comèdia. Aquell mateix any, també va aparèixer a la pel·lícula bèl·lica de Ridley Scott Black Hawk Down, en la qual va interpretar a John Grimes. El 2003, juntament amb Renée Zellweger, va protagonitzar Down with Love. També va interpretar al jove Edward Bloom a la pel·lícula Big Fish de Tim Burton; en aquesta va actuar junt amb Albert Finney, Jessica Lange, Alison Lohman i Billy Crudup. Durant aquella època, també va rebre bones crítiques gràcies a la seva actuació com a l'assassí Joe Taylor a la pel·lícula del 2003 Young Adam, la qual va co-protagonitzar amb Tilda Swinton.
El 2005, McGregor va posar veu a dos personatges de dues pel·lícules animades exitoses: va interpretar a Rodney Copperbottom a la pel·lícula Robots, en la qual també hi havia les veus de Halle Berry i Robin Williams; i també va donar veu al personatge principal de Valiant, on va compartir pantalla amb Jim Broadbent, John Cleese i Ricky Gervais. En aquell mateix any, va aparèixer en dues altres pel·lícules: juntament amb Scarlett Johansson, va aparèixer en un paper dual en la pel·lícula de ciència-ficció The Island de Michael Bay; i juntament amb Naomi Watts i Ryan Gosling va protagonitzar el thriller psicològic de Marc Foster Stay.
El 2006, va narrar Astronaut, una producció de Fulldome creada per el National Space Centre. També al 2006, va narrar el programa de STV JetSet, una sèrie de sis parts que seguia les vides de pilots i navegadors que estan en fase d'entrenament a la RAF Lossiemouth i que havien de passar proves molt dures durant sis mesos per tal de poder pilotar l'avió principal d'atac de la RAF, el Tornado GR4. Juantament amb Colin Farrell, el 2007, va aparèixer a la pel·lícula Cassandra's Dream de Woody Allen. El 2009 va protagonitzar la pel·lícula I Love You Phillip Morris amb Jim Carrey i el mateix any va aparèixer a Amelia junt amb Hilary Swank. El 2010 va interpretar al "fantasma" i personatge principal sense nom del thriller polític The Ghost Writer, de Roman Polanski. També el 2009, va donar vida al Camarlenc Patrick McKenna al thriller de misteri de Ron Howard Angels & Demons. La pel·lícula és una adaptació de la novel·la del mateix nom de Dan Brown i és la seqüela de The Da Vinci Code. El 2011,va aparèixer al pel·lícula de comèdia Salmon Fishing in the Yemen, dirigida per Lasse Hallström i co-protagoitzada per Emily Blunt i Kristin Scott Thomas. Per la seva actuació en aquesta pel·lícula va rebre la seva segona nominació als Globus d'Or com a Millor actor musical o còmic. El mateix any, va ser guardonat amb el Premi SIFF Golden Space Needle per l'Assoliment Destacat en actuació al Festival Internacional de Cinema de Seattle del 2011.
EL 2012, va ser membre del Jurat de la Competició de la Principal del Festival de Canes del 2012. Al Festival Internacional de Cinema de Sant Sebastià 2012 se ñi va atorgar el Premi Donostia i, d'aquesta manera, es va convertir en la persona més jove en rebre'l. Aquell mateix any, juntament amb Naomi Watts i Tom Holland, també va protagonitzar la pel·lícula dramàtica de Juan Antonio Bayona The Impossible. Al costat de Meryl Streep i de Julia Roberts, el 2013, McGregor va aparèixer a la pel·lícula August: Osage County, la qual està basada en l'obra de teatre de Tracy Letts del mateix nom i que va ser guanyadora del Premi Pulitzer de Teatre l'any 2008. El 2015, junt amb Johnny Depp i Paul Bettany, va protagonitzar la pel·lícula Mortdecai. El 2016, va fer el seu debut com a director amb la pel·lícula American Pastoral, en la qual també va donar vida al personatge principal.
El 2017 va reprendre el seu paper com a Mark Renton per a la pel·lícula T2 Trainspotting, la segona part de Trainspotting, del 1996. Durant aquell mateix any, McGregor va donar veu al personatge de Lumière en l'adaptació de Disney de The Beauty and The Beast, dirigida per Bill Condon i amb un repartiment liderat per Emma Watson i Dan Stevens, juntament amb Luke Evans, Kevin Kline, Josh Gad, Stanley Tucci, Ian McKellen i Emma Thompson. Més tard aquell mateix any, també apareixeria a la tercer temporada de la sèrie de FX Fargo. En ella interpretava el paper dual de Emmit Stussy i Ray Stussy, per la seva actuació, va guanyar el Globus d'Or al Millor actor - Minisèrie o pel·lícula per a televisió en els Globus d'Or del 2018. El 2018 va protagonitzar la pel·lícula Christopher Robin, seqüela de la sèrie de Disney Winnie the Pooh, la qual va estar dirigida per Marc Foster.
El 2019, McGregor va protagonitzar la pel·lícula Doctor Sleep, una adaptació de la novel·la del mateix nom de Stephen King. El 2020 va aparèixer a la pel·lícula de Warner Bros. i DC Comics Birds of Prey (and the Fantabulous Emancipation of One Harley Quinn) com al vilà principal Roman Sionis / Black Mask.
El 23 d'agost de 2019, Lucasfilm va anunciar que McGregor reprendria el seu paper com a Obi-Wan Kenobi per la nova sèrie de televisió de Star Wars Pbi-Wan Kenobi. Estava previst que s'estrenés el 25 de maig de 2022, però finalment ho va fer un dia més tard a la plataforma de streaming de Disney+.
El 2021, McGregor va donar vida a un dissenyador de moda americà a la minisèrie de Netflix Halston, basada en la biografia de Simply Halson escrita pel periodista Steven Gaines. Juntament amb Ryan Murphy, McGregor també va exercir de productor executiu.

### Teatre

Des del novembre de 1998 fins al març de 1999, McGregor va protagonitzar el revival de Little Malcolm and His Struggles Against the Eunuchs, dirigit pel seu tiet Denis Lawson. La producció va ser estrenada al Hampstead Theatre i després va ser traslladada al Comedy Theatre, al West End de Londres. El novembre de 2001, va fer una cameo a l'obra The Play What I Wrote.
Entre el juny de 2005 i l'abril de 2007, al costat de Jane Krakowski, Douglas Hodge i Jenna Russell,va aparèixer al revival de Guys and Dolls al Piccadilly Theatre. Va actuar en el paper de Sky Masterson. Per la seva actuació va rebre el Premi LasMinute.com per a millor actor i va ser nominat al Premi Laurence Olivier al Millor Actor de Musical l'any 2006.
Entre desembre de 2007 i febrer de 2008, McGregor va aparèixer com a Iago a l'obra Otel·lo, juntament amb Chiwetel Ejiofor com a Othello i Kelly Reilly com a Desdemona. El maig de 2008, va reprendre el seu paper a BBC Radio 3.

## Motociclisme

Des de jove, a McGregor li agradaven les motos. L'any 2004, va participar en una marató internacional de motos amb el seu millor amic Charley Boorman i el càmera Claudio von Planta. Des de mitjans d'abril fins a finals de juliol, van viatjar des de Londres fins a Nova York, passant per l'Europa Central, Ucraïna, Kazakhstan, Mongòlia, Rússia, Canadà i els Estats Units en una moto BMW R1150GS Adeventure. Van recórrer una distància total de 35,960 quilòmetres (22,345 milles). Durant el viatge, van visitar diferents programes de UNICEF i també van fer una sèrie de televisió i un llibre sobre el viatge titulats Long Way Round.
L'equip de The Long Way Round es van reunir el 2007 per fer un altre viatge en moto, aquesta vegada des d'Escòcia fins a Ciutat del Cap (Sud-àfrica). Aquesta vegada, el viatge va ser batejat amb el títol Long Way Down i va començar el 12 maig de 2007 i va acabar el 5 d'agost d'aquell mateix any. En Colin, el germà de McGregor es va unir a l'equip durant les primeres etapes del Long Way Down i el seu pare, en Jim, també va estar present, tant a Log Way Round com a Long Way Down. Durant aquest viatge, l'equip també va fer parades a diferents projectes d'UNICEF.
A l'abril de 2012, McGregor va aparèixer en el documental de dues parts de la BBC que tenia de títol Ewan McGregor: Cold Chain Mission, en el qual, ell viatjava en moto, vaixell, avió i a peu per tal de fer arribar vacunes a nens de parts remotes de l'Índia, el Nepal i la República del Congo. Aquest viatge va ser part de la seva feina com a ambaixador d'UNICEF.
El juny de 2015, durant una entrevista, va dir que un viatge per Sud-amèrica encara estava en fases inicials, però que estava previst que una excursió per la Península de la Baixa Califòrnia es dugés a terme abans que el viatge.
El 14 de desembre de 2019, McGregor i Boorman van finalitzar el seu viatge de tres mesos amb la moto elèctrica Harley-Davidson LiveWire, el qual va començar a la Patagònia i va continuar per Argentina, Califòrnia i els Estats Units. Aquest viatge va ser convertit en una sèrie de 10 episodis, titulada Long Way Up, la qual va ser estrenada a Apple TV+ el 18 de setembre de 2020.

## Vida privada

Va estar casat amb Eve Mavrakis, una dissenyadora de producció francesa, des de 1995 fins a l'any 2018. Amb ella és pare de Clara Mathilde (1996), Esther Rose (2001), Jamiyan (2001), i Anouk (2011). Actualment manté una relació amb la també actriu i companya a la sèrie de televisió Fargo, Mary Elizabeth Winstead. El juny de 2021, la parella va donar la benvinguda al seu primer fill Laurie.

## Filmografia
### Cinema

| Any | Pel·lícula | Director | Personatge |
| 1994 | Being Human | Bill Forsyth | Alvarez |
| 1994 | Shallow Grave | Danny Boyle | Alex Law |
| 1995 | Una vida sense por (Blue Juice) | Carl Prechezer | Dean Raymond |
| 1996 | Trainspotting | Danny Boyle | Mark Renton |
| 1996 | The Pillow Book | Peter Greenaway | Jerome |
| 1996 | Emma | Douglas McGrath | Frank Churchill |
| 1996 | Tocant el vent (Brassed Off) | Mark Herman | Andy Barrow |
| 1997 | L'ombra de la nit (Nightwatch) | Ole Bornedal | Martin Bells |
| 1997 | The Serpent's Kiss | Philippe Rousselot | Meneer Chrome |
| 1997 | A Life Less Ordinary | Danny Boyle | Robert Lewis |
| 1998 | Velvet Goldmine | Todd Haynes | Curt Wild |
| 1998 | Little Voice | Mark Herman | Billy |
| 1999 | Star Wars Episode I: The Phantom Menace | George Lucas | Obi-Wan Kenobi |
| 1999 | Rogue Trader | James Dearden | Nick Leeson |
| 1999 | Ulls que vigilen | Stephan Elliott | The Eye |
| 2000 | Nora | Pat Murphy | James Joyce |
| 2001 | Moulin Rouge! | Baz Luhrmann | Christian |
| 2001 | Black Hawk abatut | Ridley Scott | SPC John Grimes |
| 2002 | Solid Geometry | Denis Lawson | Phil |
| 2002 | Star Wars episodi II: L'atac dels clons | George Lucas | Obi-Wan Kenobi |
| 2003 | Fora l'amor | Peyton Reed | Catcher Block |
| 2003 | Young Adam | David Mackenzie | Joe Taylor |
| 2003 | Big Fish | Tim Burton | Edward Bloom (jove) |
| 2005 | L'illa | Michael Bay | Lincoln Six Echo/Tom Lincoln |
| 2005 | Star Wars episodi III: La venjança dels Sith | George Lucas | Obi-Wan Kenobi |
| 2005 | Stay | Marc Forster | Dr. Sam Foster |
| 2006 | Alex Rider: Operació Stormbreaker (Stormbreaker) | Geoffrey Sax | Ian Rider |
| 2006 | Scenes of a Sexual Nature | Ed Blum | Billy |
| 2006 | Miss Potter | Chris Noonan | Norman Warne |
| 2007 | El somni de Cassandra | Woody Allen | Ian Blane |
| 2008 | Incendiary | Sharon Maguire | Jasper Black |
| 2008 | La llista | Marcel Langenegger | Jonathan McQuarry |
| 2009 | Àngels i dimonis | Ron Howard | Camarlenc Patrick McKenna |
| 2009 | I Love You Phillip Morris | Glenn Ficarra | Phillip Morris |
| 2009 | Els homes que miraven fixament les cabres | Grant Heslov | Bob Wilton |
| 2009 | Amelia | Mira Nair | Gene Vidal |
| 2010 | L'escriptor | Roman Polanski | L'escriptor |
| 2010 | La mainadera màgica i el gran bum! | Susanna White | Rory Green |
| 2010 | Beginners | Mike Mills | Oliver |
| 2011 | Perfect Sense | David Mackenzie | Michael |
| 2011 | Haywire | Steven Soderbergh | Kenneth |
| 2011 | La pesca del salmó al Iemen | Lasse Hallström | Dr. Alfred Jones |
| 2012 | The Impossible | Juan Antonio Bayona | Henry |
| 2013 | Jack the Giant Slayer | Bryan Singer | Elmont |
| 2013 | Agost | John Wells | Bill Fordham |
| 2014 | A Million Ways to Die in the West | Seth MacFarlane | Cowboy |
| 2014 | Son of a Gun | Julius Avery | Brendan Lynch |
| 2015 | Mortdecai | David Koepp | Martland |
| 2015 | Last Days in the Desert | Rodrigo García | Jesus |
| 2015 | Miles Ahead | Don Cheadle | Dave Brill |
| 2016 | La venjança de la Jane | Gavin O'Connor | John Bishop |
| 2016 | Our Kind of Traitor | Susanna White | Perry Makepeace |
| 2016 | American Pastoral | Ewan McGregor | Seymour 'Swede' Levov |
| 2017 | Beauty and the Beast | Bill Condon | Lumiere |
| 2017 | T2 Trainspotting | Danny Boyle | Mark Renton |
| 2018 | Zoe | Drake Doremus | Cole |
| 2018 | Christopher Robin | Marc Forester | Christopher Robin |
| 2019 | Doctor Sleep | Mike Flanagan | Danny "Dan" Torrance |
| 2019 | Star Wars: L'ascens de Skywalker | Jeffrey Jacob Abrahams | Obi-Wan Kenobi |
| 2020 | Birds of Prey | Cathy Yan | Black Mask |
| 2021 | The Birthday Cake | Jimmy Giannopoulos | "Father Kelly" |
| 2022 | Pinotxo (Pinocchio) | Guillermo del Toro, Mark Gustafson | Talking Cricket |
| TBA | Raymond and Ray | Rodrigo García | Raymond |

### Televisió

| Any | Títol | Paper | Notes |
| 1993 | Lipstick on Your Collar | PTE Mick Hopper | 6 episodis |
| 1993 | Scarlet and Black | Julien Sorel | Minisèrie de televisió |
| 1994 | Doggin Around | Tom Clayton | Pel·lícua de televisió |
| 1995 | Kavanagh QC | David Robert Armstrong | Episodi: "Nothing But the Truth" |
| 1996 | Karaoke | Young Man | Episodi: "Tuesday" |
| 1996 | Tales from the Crypt | Ford | Episodi: "Cold War" |
| 1997 | ER | Duncan Stewart | Episodi: "The Long Way Around" |
| 2002 | Polar Bears of Churchill with Ewan McGregor, TheThe Polar Bears of Churchill with Ewan McGregor | Ell mateix | Sèrie documental |
| 2004 | Long Way Round | Ell mateix | Sèrie documental |
| 2007 | Long Way Down | Ell mateix | Sèrie documental |
| 2010 | La Batalla de Bretanya | Ell mateix | Documental |
| 2012 | Ewan McGregor: Cold Chain Mission | Ell mateix | Documental |
| 2012 | Bomber Boys | Ell mateix | Documental |
| 2012 | The Corrections | Chip Lambert | Pilot no emès |
| 2013 | Hebrides: Islands on the Edge | Ell mateix com a narrador (veu) | Sèrie documental |
| 2015 | Doll & Em | Ell mateix | 2 episodis |
| 2016 | Highlands: Scotland's Wild Heart | Ell mateix com a narrador (veu) | Sèrie documental |
| 2017 | Fargo | Emmit Stussy | 10 episodis |
| 2017 | Fargo | Ray Stussy | 10 episodis |
| 2017 | Fargo | Company científic de l'Android Minsky | 10 episodis |
| 2020 | Long Way Up | Ell mateix | Sèrie documental |
| 2021 | Halston | Halston | Paper principal; minisèrie |
| 2022 | Obi-Wan Kenobi | Obi-Wan Kenobi | Paper principal; minisèrie en postproducció |

### Teatre

| Any | Títol | Paper | Notes |
| 1998 | Little Malcolm and His Struggle Against the Eunuchs | Joe Orton | Hampstead Theatre |
| 2005 | Guys and Dolls | Sky Masterson | Piccadilly Theatre |
| 2007 | Otel·lo | Iago | Donmar Warehouse |
| 2014 | The Real Thing | Henry | American Airlines Theatre |

## Bibliografia

* Long Way Round, 2004 (amb Charley Boorman)
* Long Way Down, 2008 (amb Charley Boorman)
* Don't Push Me: There's Only So Much One Woman Can Take...,2019

## Discografia
### Moulin Rouge! (2001)

* "Come What May" amb Nicole Kidman
* "Elephant Love Medley" amb Nicole Kidman
* "El Tango de Roxanne" amb Jose Feliciano
* "Your Song" amb Alessandro Safina

#### Volum 2

* "Ascension / Nature Boy"
* "Come What May (Original Film Version)" amb Nicole Kidman
* "The Pitch (Spectacular Spectacular) (Original Film Version)" amb Nicole Kidman, Jim Broadbent, Jacek Koman, John Leguizamo, Garry MacDonald, Richard Roxburgh i Matthew Whittet

### Beauty and the Beast (2017)

* "Be Our Guest" amb Emma Thompson, Ian McKellen i Gugu Mbatha-Raw
* "Days in the Sun" amb Adam Mitchell, Stanley Tucci, Ian McKellen, Emma Thompson, Emma Watson, Audra McDonald i Clive Rowe
* "Something There" amb Emma Watson, Dan Stevens, Ian McKellen, Emma Thompson, Nathan Mack i Gugu Mbatha-Raw
* "The Mob Song", amb Luke Evans, Josh Gad, Emma Thompson, Ian McKellen, Stanley Tucci, Nathan Mack i Gugu Mbatha-Raw

## Premis i nominacions
### Premis Globus d'Or

| Any | Feina | Categoria | Resultat |
| 2002 | Moulin Rouge! | Millor actor - Musical o Comèdia | Nominat |
| 2013 | La pesca del salmó al Iemen | Millor actor - Musical o Comèdia | Nominat |
| 2018 | Fargo | Millor actor en minisèrie o pel·lícula per a televisió | Guanyador |
| 2021 | Halston | Millor actor en minisèrie o pel·lícula per a televisió | Nominat |

### Premis Primetime Emmy

| Any | Feina | Categoria | Resultat |
| 1997 | ER | Millor actor invitat - Drama | Nominat |
| 2017 | Highlands: Scotland's Wild Heart | Millor Narrador | Nominat |
| 2017 | Fargo | Millor actor en minisèrie o pel·lícula per a televisió | Nominat |
| 2021 | Halston | Millor actor en minisèrie o pel·lícula per a televisió | Guanyador |

### Premis del Sindicat d'Actors de Cinema

| Any | Feina | Categoria | Resultat |
| 1999 | Little Voice | Millor repartiment | Nominat |
| 2002 | Moulin Rouge! | Millor repartiment | Nominat |
| 2014 | August: Osage County | Millor repartiment | Nominat |
| 2022 | Halston | Millor actor en minisèrie o pel·lícula per a televisió | Nominat |

### Premis MTV & Premis TV

| Year | Feina | Categoria | Resultat |
| 1997 | Trainspotting | Millor actuació revelació | Nominat |
| 1998 | A Life Less Ordinary | Millor seqüència de dansa (Compartit amb Cameron Díaz) | Nominat |
| 2000 | Star Wars Episode I: The Phantom Menace | Millor lluita (Compartit amb Liam Neeson i Ray Park) | Nominat |
| 2002 | Moulin Rouge! | Millor petó (Compartit amb Nicole Kidman) | Nominat |
| 2002 | Moulin Rouge! | Millor seqüència de dansa (Compartit amb Nicole Kidman) | Guanyador |
| 2006 | Star Wars episodi III: La venjança dels Sith | Millor heroi | Nominat |
| 2006 | Star Wars episodi III: La venjança dels Sith | Millor lluita (Compartit amb Hayden Christensen) | Nominat |
| 2021 | Birds of Prey | Millor malvat | Nominat |

## Referències

* 1 2 3 «Ewan McGregor: biografía y filmografía» (en espanyol europeu), 10-10-2019. Arxivat de l'original el 2021-07-14. [Consulta: 14 juliol 2021].
* 1 2 3 4 5 «Ewan McGregor». Golden Globe Awards. [Consulta: 26 març 2022].
* ↑ «Empire Magazine's Top 100 Movie Stars [1997]». Am I Annoying.com. [Consulta: 26 març 2022].
* ↑ Smith, Tony. «iPod designer voted UK's most influential cultural icon». The Register, 12-02-2004. [Consulta: 26 març 2022].
* ↑ «iPod designer leads culture list». BBC News, 12-02-2004. [Consulta: 26 març 2022].
* ↑ «Actor Ewan McGregor on UNICEF-backed motorcycle ride through Africa». United Nations, 26-07-2007. [Consulta: 26 març 2022].
* ↑ «EWAN MCGREGOR UNICEF UK AMBASSADOR SINCE 2004». UNICEF - United Kingdom. [Consulta: 26 març 2022].
* ↑ «Condecoran a Ewan McGregor como miembro del imperio británico». 20 Minutos, 28-06-2013. [Consulta: 26 març 2022].
* ↑ Archibald, Lindsey. «Star Wars actor Ewan McGregor picks up an OBE from Buckingham Palace». Daily Record, 28-06-2013. [Consulta: 26 març 2022].
* ↑ Tartaglione, Nancy. «Ewan McGregor Tapped For Humanitarian Honor At BAFTA LA’s Britannia Awards». Deadline Hollywood, 13-09-2016. [Consulta: 26 març 2022].
* ↑ «Ewan McGregor To Be Honoured at the 2016 British Academy Britannia Awards». BAFTA, 13-09-2016. [Consulta: 26 març 2022].
* ↑ Highley, Jacob. «Ewan McGregor Left The United Kingdom For Los Angeles For This Hilarious Reason». Blast, 14-06-2021. Arxivat de l'original el 4 d’abril 2022. [Consulta: 26 març 2022].
* 1 2 «Ewan McGregor biography», 08-10-2007. Arxivat de l'original el 2007-10-08. [Consulta: 14 juliol 2021].
* ↑ McGregor i Boorman, 2008, p. 327.
* ↑ «RAF at 100 with Ewan and Colin McGregor review – a flyby history from the actor and his pilot brother» (en anglès), 25-03-2018. [Consulta: 14 juliol 2021].
* 1 2 3 «An in-depth look at your favourite celebrity personalities - hellomagazine.com, HELLO!», 20-08-2008. Arxivat de l'original el 2008-08-20. [Consulta: 14 juliol 2021].
* 1 2 «The Guardian profile: Ewan McGregor» (en anglès), 03-06-2005. [Consulta: 14 juliol 2021].
* ↑ «Perth Theatre, past and present...». Perth Concert Hall. Arxivat de l'original el 15 de setembre 2017. [Consulta: 27 març 2022].
* ↑ Williamson, Harry. «THAT YOU EWAN? Ewan McGregor looks unrecognisable in throwback snaps from 90’s historic drama Scarlet and Black». The Scottish Sun, 11-02-2022. [Consulta: 26 març 2022].
* ↑ Rueda, Enzo. «Trainspotting: la película que cambió la vida de Ewan McGregor para siempre», 31-03-2021. [Consulta: 26 març 2022].
* ↑ Ebiri, Bilge. «Every Ewan McGregor Movie Role, Ranked Worst to Best». Rolling Stone, 08-11-2019. [Consulta: 26 març 2022].
* ↑ Bentz, Adam. «Ewan McGregor On How It Feels To Play Obi-Wan Again In Star Wars Show». Screen Rant, 09-02-2022. [Consulta: 26 març 2022].
* 1 2 Campbell, Lucy. «This article is more than 10 months old Star Wars prequels ‘not very much liked’, admits Ewan McGregor». The Guardian, 28-04-2021. [Consulta: 26 març 2022].
* ↑ Stackpole, Peter. «More Than Obi-Wan: Alec Guinness Before Star Wars». Life. [Consulta: 26 març 2022].
* ↑ Cazallas, Javier. «El sorprendente consejo que un actor de Star Wars dio a Ewan McGregor... Y que por suerte no siguió». Hobbyconsolas, 17-03-2022. [Consulta: 26 març 2022].
* ↑ Shepherd, Jack. «Star Wars: Ewan McGregor wants to return as Obi-Wan Kenobi for one (maybe two) spinoff films». The Independent, 13-10-2016. [Consulta: 26 març 2022].
* ↑ Buttrey, Thaddeus. «Ten Good Things About The Star Wars Prequels», 04-05-2021. [Consulta: 26 març 2022].
* ↑ Graff, Nicholas. «Ewan McGregor Found Star Wars Prequels' Green Screen & Dialogue An Acting Challenge». Screen Rant, 29-04-2021. [Consulta: 26 març 2022].
* ↑ Abramovitch, Seth. «“I Have the Career I Started Out Wanting”: Ewan McGregor on Reviving Obi-Wan and “Going to the Extremes” to Play Halston». The Hollywood Reporter, 28-04-2021. [Consulta: 26 març 2022].
* ↑ Bradshaw, Peter. «Moulin Rouge». The Guardian, 07-09-2001. [Consulta: 26 març 2022].
* ↑ Mitchell, Elvis. «FILM REVIEW; An Eyeful, an Earful, Anachronism: Lautrec Meets Lady Marmalade». The New York Times, 18-05-2001. [Consulta: 26 març 2022].
* ↑ «Black Hawk Down accused of airbrushing history». The Guardian, 21-12-2001. [Consulta: 26 març 2022].
* ↑ Yassin, Amirah. «Down With Love, Maybe, But Not With Ewan McGregor’s Hotness», 20-07-2018. [Consulta: 26 març 2022].
* ↑ Ebert, Roger. «Big Fish». RogerEbert.com, 24-12-2003. [Consulta: 26 març 2022].
* ↑ Slater, Matthew. «Young Adam's dark tale». BBC Film, 09-10-2003. [Consulta: 26 març 2022].
* ↑ Bradshaw, Peter. «Young Adam». The Guardian, 26-09-2003. [Consulta: 26 març 2022].
* ↑ Hartlaub, Peter. «It's a bucket of bolts that rattles agreeably. 'Robots' mingles brass, laughs and, yes, Robin Williams.». SFGATE, 11-03-2005. [Consulta: 26 març 2022].
* ↑ Ebert, Roger. «'Robots' goes back to the future!». RoberEbert.com, 10-03-2005. [Consulta: 26 març 2022].
* ↑ Holden, Stephen. «These Brave Pigeons Are Doing Their Part for the War». The New York Times, 19-08-2005. [Consulta: 26 març 2022].
* ↑ Clinton, Paul. «Review: 'Island' just interesting enough». CNN, 22-07-2005. Arxivat de l'original el 24 d’octubre 2012. [Consulta: 26 març 2022].
* ↑ Sawyer, Miranda. «Ewan McGregor: ‘What if I'm not Scottish enough any more?». The Guardian, 14-01-2017. [Consulta: 26 març 2022].
* ↑ Dargis, Manohla. «Something Is Happening, but Who Knows What It Is?». The New York Times, 21-10-2005. [Consulta: 26 març 2022].
* ↑ «So much happening at the Yale planetarium:». Yale News, 15-10-2010. [Consulta: 26 març 2022].
* ↑ «JET SET». PBS America. [Consulta: 26 març 2022].
* ↑ The Orlando Sentinel. «“Dream” gives wakeup call to Woody Allen». The Denver Post, 16-01-2008. [Consulta: 26 març 2022].
* ↑ French, Philip. «Cassandra's Dream». The Guardian, 25-05-2008. [Consulta: 26 març 2022].
* ↑ Morales, Teresa. «Jim Carrey y Ewan McGregor se enamoran en 'I Love You, Phillip Morris'». Espinof, 19-12-2007. [Consulta: 26 març 2022].
* ↑ «EWAN MCGREGOR SE UNE AL REPARTO DE "AMELIA"». Boletodecine.com. [Consulta: 26 març 2022].
* ↑ «Ewan McGregor joins 'Amelia' cast». Entertainment Times, 29-05-2008. [Consulta: 26 març 2022].
* ↑ Honeycutt, Kirk. «The Ghost Writer — Film Review». The Hollywood Reporter, 14-10-2010. [Consulta: 26 març 2022].
* ↑ Propes, Richard. «"Angels & Demons" Review». The Independent Critic, 22-05-2009. [Consulta: 26 març 2022].
* ↑ «Ewan McGregor Angels and Demons Interview». girl.com.au. [Consulta: 26 març 2022].
* ↑ Orr, Christopher. «The Movie Review: 'Angels & Demons'». The Atlantic, 15-05-2009. [Consulta: 26 març 2022].
* ↑ Bradshaw, Peter. «Salmon Fishing in the Yemen – review». The Guardian, 19-04-2012. [Consulta: 26 març 2022].
* ↑ Holden, Stephen. «Creative Sheik Wants to Stock Desert With Fish». The New York Times, 08-03-2012. [Consulta: 26 març 2022].
* ↑ Kit, Borys. «Ewan McGregor to Be Honored at Seattle Film Festival». The Hollywood Reporter, 28-04-2011. [Consulta: 26 març 2022].
* ↑ «The Jury of the 65th Festival de Cannes». Cannes Film Festival. Arxivat de l'original el 25 de gener 2016. [Consulta: 27 març 2022].
* ↑ «Ewan McGregor joins Cannes jury». BBC, 26-04-2012. [Consulta: 27 març 2022].
* ↑ Rosales, Hugo. «Ewan McGregor recibirá el Premio Donostia del Festival de Cine de San Sebastián». E.cartelera, 28-08-2012. [Consulta: 27 març 2022].
* ↑ «Ewan McGregor honoured at Spanish film festival». BBC, 28-09-2012. [Consulta: 27 març 2022].
* ↑ Kit, Borys. «Ewan McGregor to Play Julia Roberts' Husband in ‘August: Osage County’». The Hollywood Reporter, 12-09-2012. [Consulta: 27 març 2022].
* ↑ «2008 Pulitzer Prizes for Letters, Drama and Music». The New York Times, 07-04-2008. [Consulta: 27 març 2022].
* ↑ Bradshaw, Peter. «Mortdecai review – mostly awful Johnny Depp caper with a few good gags». The Guardian, 22-01-2015. [Consulta: 27 març 2022].
* ↑ Alegré, Alejandro. «'American Pastoral': una novela muy buena... y una película muy mala». El Confidencial, 09-06-2017. [Consulta: 27 març 2022].
* ↑ Kit, Borys. «‘Trainspotting 2,’ With Original Cast, Lands at TriStar (Exclusive)». The Hollywood Reporter, 04-12-2015. [Consulta: 27 març 2022].
* ↑ Kit, Borys. «Ewan McGregor to Play Lumiere in ‘Beauty and the Beast’ (Exclusive)». The Hollywood Reporter, 21-04-2015. [Consulta: 27 març 2022].
* ↑ Pelletiere, Nicole. «Ewan McGregor on making Lumière his own in 'Beauty and the Beast». ABC, 14-03-2017. [Consulta: 27 març 2022].
* ↑ Webb Mitovich, Matt. «Golden Globes: Big Little Lies, Handmaid's Tale and Marvelous Mrs. Maisel Are TV's Big Winners». TV Line, 07-01-2018. [Consulta: 27 març 2022].
* ↑ Lesnick, Silas. «Ewan McGregor Will Headline Disney’s Christopher Robin Movie». comingsoon.net, 26-04-2017. [Consulta: 27 març 2022].
* ↑ Gleiberman, Owen. «Film Review: ‘Doctor Sleep’». Varitey, 30-10-2019. [Consulta: 27 març 2022].
* ↑ Kroll, Justin. «Ewan McGregor to Star in New ‘Shining’ Movie ‘Doctor Sleep’ (EXCLUSIVE)». Variety, 13-06-2018. [Consulta: 27 març 2022].
* ↑ Chichizola, Corey. «Birds Of Prey: Why Ewan McGregor Was Able To Improvise Black Mask’s Best Lines». Cinema Blend, 13-02-2020. [Consulta: 27 març 2022].
* ↑ D'Alessandro, Anthony. «[Birds Of Prey: Why Ewan McGregor Was Able To Improvise Black Mask’s Best Lines Ewan McGregor Joins ‘Birds Of Prey’ As Villain Black Mask]». Deadline Hollywood, 01-11-2018. [Consulta: 27 març 2022].
* ↑ Lucasfilm. «THE GALAXY FAR, FAR AWAY JUST GOT A LITTLE BIGGER…». Star Wars, 23-08-2019. [Consulta: 27 març 2022].
* ↑ Hersko, Tyler; Lattanzio, Ryan. «‘Obi-Wan Kenobi’: Everything You Need to Know About the Disney+ Series». IndieWire, 17-02-2022. [Consulta: 27 març 2022].
* ↑ Vary, Adam B.; Shafer, Ellise. «‘Obi-Wan Kenobi’ to Premiere Early on Disney+». Variety, 26-05-2022. Arxivat de l'original el 27 maig 2022. [Consulta: 20 juliol 2022].
* ↑ Simons, Roxy. «Ewan Mcgregor transforms into iconic designer Halston in a white suit and black turtleneck as he gets to work on set of new Netflic series». Mail online, 31-10-2020. [Consulta: 27 març 2022].
* ↑ Berry, Jo. «Halston: The fascinating true story that inspired the new Netflix series». RadioTimes.com, 14-05-2021. [Consulta: 27 març 2022].
* ↑ Kemp, Ella. «Netflix teases Ewan McGregor as designer Halston in Ryan Murphy series». NME, 23-04-2021.
* ↑ Wolf, Matt. «Little Malcolm and His Struggle Against the Eunuchs». Variety, 22-11-1998. [Consulta: 27 març 2022].
* ↑ «McGregor play opens in West End». BBC News, 22-01-1999. [Consulta: 27 març 2022].
* ↑ Wolf, Matt. «The Play What I Wrote». Variety, 25-11-2001. [Consulta: 27 març 2022].
* ↑ Simonson, Robert; Inverne, James. «McGregor and Krakowski Open in London Guys and Dolls June 1». Playbill, 01-06-2005. [Consulta: 27 març 2022].
* ↑ «The Lastminute.com award winners». Evening Standard, 23-10-2005. [Consulta: 27 març 2022].
* ↑ «Nominations for the 2006 Laurence Olivier Awards». London Theatre. Arxivat de l'original el 4 d’abril 2022. [Consulta: 27 març 2022].
* ↑ «Olivier Winners 2006». Official London Theatre. [Consulta: 27 març 2022].
* ↑ «Ewan McGregor returns to London stage for minimum wage». International Herald Tribune, 12-05-2007. Arxivat de l'original el 3 maig 2008. [Consulta: 27 març 2022].
* ↑ «Ewan McGregor to Play Iago in Othello at London's Donmar». Broadway.com, 11-05-2007. [Consulta: 27 març 2022].
* ↑ «Long ride to self discovery». The Daily Telegrpah, 16-10-2004. Arxivat de l'original el 27 de març 2009. [Consulta: 28 març 2022].
* 1 2 3 4 «Ewan McGregor gets back on his bike – this time for BBC Two». BBC Press Office, 15-05-2007. [Consulta: 28 març 2022].
* 1 2 McGregor i Boorman, 2008, p. 32.
* ↑ McGregor i Boorman, 2018, p. 327.
* ↑ «Long Way Down». Arxivat de l'original el 17 de desembre 2007. [Consulta: 28 març 2022].
* 1 2 «THE JOURNEY OF A VACCINE EWAN MCGREGOR'S COLD CHAIN MISSION». UNICEF. [Consulta: 28 març 2022].
* ↑ Gibson, Andrew. «Ewan McGregor’s Cold Chain Mission». CoolPac, 19-07-2019. [Consulta: 28 març 2022].
* ↑ «Ewan McGregor: Cold Chain Mission». BBC Two. [Consulta: 28 març 2022].
* ↑ «Ewan McGregor secures sponsorship deal for South American road trip». The Herald, 08-06-2015. [Consulta: 28 març 2022].
* ↑ Mayo, Benjamin. «Apple TV+ now includes all classic Fraggle Rock episodes, orders full season reboot [update: official]», 27-05-2020. [Consulta: 28 març 2022].
* ↑ Urry, Jon. «Electric explorers: Exclusive interview with the stars of Long Way Up». Motorcycle News, 25-09-2020. [Consulta: 28 març 2022].
* ↑ Gastelu, Gary. «Obi-Wan Kenobi just rode an electric Harley-Davidson Livewire across the Western Hemisphere». FOX News, 17-12-2019. [Consulta: 28 març 2022].
* ↑ «Ewan McGregor: Su complicado y costoso divorcio de Eve Mavrakis» (en castellà), 20-08-2020. [Consulta: 14 juliol 2021].
* 1 2 «Clara McGregor Introduces Ewan McGregor and Mary Elizabeth Winstead's Baby Boy: 'The Greatest Gift'» (en anglès). [Consulta: 14 juliol 2021].
* ↑ «Ewan McGregor & Mary Elizabeth Winstead Welcome Secret Baby». [Consulta: 14 juliol 2021].
* ↑ Andreeva, Nellie «'Fargo': Ewan McGregor Set As the Lead In Season 3 Of FX Limited Series In Dual Role». Deadline Hollywood, 20-05-2016 [Consulta: 20 maig 2016].
* ↑ «TV-Filming Returns to Central Park, as Ewan MacGregor Struts His Stuff in 'Halston'», 20-11-2020. [Consulta: 22 febrer 2021].
* ↑ Schmidt, JK. «Star Wars: Lucasfilm Exec Confirms Obi-Wan Kenobi Is a Limited Series on Disney+» (en anglès), 21-08-2020. [Consulta: 22 agost 2020].
* ↑ «Future Lucasfilm Projects Revealed» (en anglès americà), 10-12-2020. [Consulta: 10 desembre 2020].
* ↑ Stasio, Marilyn. «Broadway Review: 'The Real Thing' with Ewan McGregor». Variety, 30-10-2014. [Consulta: 9 desembre 2014].
* 1 2 3 4 «Moulin Rouge». Spotify. [Consulta: 28 març 2022].
* 1 2 3 «Various – Moulin Rouge 2 (Music From Baz Luhrmann's Film)». Discogs. [Consulta: 28 març 2022].
* 1 2 3 4 «Beauty and the Beast (Original Motion Picture Soundtrack/Deluxe Edition)». Spotify. [Consulta: 28 març 2022].
* ↑ «▷ Premios Globo de Oro 2002 ✅ Nominados y Ganadores por Categorías» (en castellà). [Consulta: 19 juliol 2021].
* ↑ «▷ Premios Globo de Oro 2013 ✅ Nominados y Ganadores por Categorías» (en castellà). [Consulta: 19 juliol 2021].
* ↑ «▷ Premios Globo de Oro 2018 ✅ Nominados y Ganadores por Categorías» (en castellà). [Consulta: 19 juliol 2021].
* ↑ Moreau, Jordan. «Golden Globes 2022 Winners List: ‘The Power of the Dog,’ ‘West Side Story’ Win Big in Untelevised Ceremony». Variety, 09-01-2022.
* ↑ «Outstanding Guest Actor In A Drama Series Nominees / Winners 1997» (en anglès). [Consulta: 19 juliol 2021].
* ↑ «Outstanding Narrator Nominees / Winners 2017» (en anglès). [Consulta: 19 juliol 2021].
* ↑ «Outstanding Lead Actor In A Miniseries Or A Movie Nominees / Winners 2017» (en anglès). [Consulta: 19 juliol 2021].
* ↑ «Outstanding Lead Actor In A Miniseries Or A Movie Nominees / Winners 2021» (en anglès). [Consulta: 19 juliol 2021].
* ↑ Snierson, Dan. «Emmy Awards 2021: See the full list of winners». Entertainment Weekly, 20-09-2021. [Consulta: 28 març 2022].
* ↑ «The 5th Annual Screen Actors Guild Awards | Screen Actors Guild Awards» (en anglès). [Consulta: 19 juliol 2021].
* ↑ «The 8th Annual Screen Actors Guild Awards | Screen Actors Guild Awards» (en anglès). [Consulta: 19 juliol 2021].
* ↑ «The 20th Annual Screen Actors Guild Awards | Screen Actors Guild Awards» (en anglès). [Consulta: 19 juliol 2021].
* ↑ Lewis, Hilary; Coates, Tyler. «SAG Awards: ‘House of Gucci,’ ‘The Power of the Dog’ Lead Film Nominations». The Hollywood Reporter, 12-01-2022. [Consulta: 28 març 2022].
* ↑ Buchanan, Kyle. «SAG Awards 2022: ‘CODA,’ Will Smith and Jessica Chastain Take Top Prizes». The New York Times, 27-02-2022. [Consulta: 28 març 2022].
* ↑ Wilkes, Neil. «MTV Movie Award Nominations» (en anglès britànic), 18-04-2000. [Consulta: 19 juliol 2021].
* ↑ «Here are the MTV Movie Awards nominations» (en anglès). [Consulta: 19 juliol 2021].
* ↑ «MTV Movie Awards 2002 Winners (My Version)» (en anglès). [Consulta: 19 juliol 2021].
* ↑ «‘2006 MTV Movie Awards' Nominees Announced» (en anglès americà), 24-04-2006. [Consulta: 19 juliol 2021].
* ↑ «A complete list of 2006 MTV Movie Awards winners:», 05-06-2006. [Consulta: 19 juliol 2021].
* ↑ MTV. «Vote Now – Nominees for 2021 MTV Movie & TV Awards». [Consulta: 19 juliol 2021].

## Bibliografia

* McGregor, Ewan; Boorman, Charley. Long Way Down: An Epic Journey by Motorcycle from Scotland to South Africa. Simon & Schuster, 2008. ISBN 9781416577485 [Consulta: 28 març 2022].